ร้าน สเต็กริมทาง เป็นร้านสเต็กที่ขึ้นชื่อร้านหนึ่งของเมืองลำพูนครับ ร้านนี้ตั้งอยู่บนถนนจามเทวี ตัวร้านจะสังเกตเห็นไม่ยากครับ เป็นบ้านชั้นเดียวรั้วสีขาว มีต้มไม้ดอกไม้ประดับประดาบริเวณร้าน โดนเด่นมากครับ หากมาจากตัวเมืองมุ่งหน้ามาทางโรงพยาบาลลำพูนประมาณ 400-500 เมตร ร้านนี้ก็จะอยู่ทางขวามือ แต่ถ้าหากมาไม่ถูก หาร้านไม่เจอ ก็สามารถสอบถามเส้นทางหรือสำรองที่นั่งได้ที่เบอร์ 081-868-5309 ได้เลยครับ ร้านนี้เปิดบริการทุกวัน ตั้งแต่ 10:00 - 21:00 น. ครับ 

ร้านนี้บรรยากาศภายในร้านจะโล่งโปร่งสบายครับ ดัดแปลงบ้านบางส่วนมาเป็นร้าน มีโต๊ะที่นั่งในร้านราวๆ 10 โต๊ะน่าจะได้ เค้าจะตกแต่งร้านด้วยเครื่องประดับต่างๆเยอะแยะมากมายเลย ทั้งฝาไม้ โคมไฟ หลอดไฟต่างๆ และบริเวณรอบๆนร้านก็จะมีต้มไม้ดอกไม้นานาพรรณปลูกกันเต็มเลยครับ ในช่วงเย็นนี่ยุงจะค่อนข้างเยอะสักหน่อยนะครับ ในเรื่องที่จอดรถนี่หายห่วงครับ เพราะมีที่จอดรถอยู่ภายในร้าน แต่ถ้าที่จอดรถเต็ม ก็สามารถจอดรถตรงลานข้างๆร้านได้เลย

มาเรื่องอาหารของร้านนี้กันบ้าง พระเอกของร้านนี้ก็ต้องเป็นสเต็กแน่นอนครับ มีให้เลือกเยอะพอมควร ทั้งสเต็กหมู เนื้อ ไก่ ปลาและไส้กรอกรมควัน และยังมีเมนูอื่นๆด้วย เช่น สปาเก็ตตี้ สลัดต่างๆ ชุดเบอร์เกอร์ และของหวานก็มีด้วยเช่นกันครับ มาดูรายการเมนูต่างๆที่ผมสั่งกันเลยครับ
1. สเต็กหมูพริกไทยดำ (79 บาท) เค้าใช้หมูชิ้นใหญ่ทั้งชิ้นเลยครับ หมักเครื่องเทศและพริกไทยดำจนเข้าเนื้อ แล้วน่าจะนำไปย่างในกะทะ เนื้อหมูนี่นุ่มมาก ไม่เหนี่ยวครับ หั่นง่ายมากๆ เสิร์ฟพร้อมเพนเน่ผัดกับผักโขม แครอทย่าง และสลัดเล็กๆ 
2. สเต็กหมูซอสครีมเห็ดแชมปิญอง (89 บาท) เค้าใช้หมูชิ้นใหญ่ทั้งชิ้นเลยครับ หมักเครื่องเทศจนเข้าเนื้อ แล้วน่าจะนำไปย่างในกะทะ เนื้อหมูนี่นุ่มมาก ไม่เหนี่ยวครับ หั่นง่ายมากๆ เสิร์ฟพร้อมเฟรนฟรายทอด และสลัดเล็กๆ พร้อมกับราดซอสครีมเห็ดแชมปิญอง รสชาติหวานๆมันๆ อร่อยดีครับ
3. สเต็กปลาดอร์รี่ (99 บาท) ปลาดอร์รี่ของที่ร้านนี้จะนำไปทอดหรือย่างจนสุก เนื้อด้านนอกจะออกสีน้ำตาล แต่ด้านในจะสีขาว เนื้อปลานิ่ม ทานง่าย เสิร์ฟพร้อมมันฝรั่งบด และสลัดเล็กๆ เหมาะกับคนที่ชอบทานปลาเลยจานนี้
4. เบอร์เกอร์ไก่ (99 บาท) หากไม่ชอบทานสเต็กแต่ชอบเบอร์เกอร์ ก็ต้องสั่งเมนูนี้เลยครับ มีทั้งหมูและไก่ ผมสั่งเป็นไก่ครับ ไก่เค้าจะหมักเครื่องเทศก่อน แล้วชุปแป้งที่ปรุงรสก่อนนำไปทอดจนกรอบอีกที ตัวเบอร์เกอร์ก็มีทั้งชีส ผัก ซอสกระเทียมด้านล่าง ซอสมายองเนสด้านบน และไก่ ขนมปังเบอร์เกอร์อร่อยดีครับ กรอบๆนุ่มๆ เสิร์ฟพร้อมเฟรนฟราย สลัดเล็กๆ และน้ำซอส
5. สลัดทูน่า (69 บาท) เป็นสลัดที่เหมาะสำหรับคนที่รักสุขภาพเป็นอย่างยิ่ง และมีผักหลากหลายชนิดเลย ทั้งผักกาดแก้ว กระหล่ำปลีสีม่อง แครอท มะเขือเทศ หอมหัวใหญ่ พริกหยวก เป็นต้นครับ ราดด้วยทูน่าที่ปรุงรสแล้ว และพริกไทยดำบด อร่อยครับจานนี้

ในด้านของรสชาติอาหารของร้านนี้นี่อร่อยเลยทีเดียวครับ เนื้อนุ่ม ไม่เหนี่ยว รสชาติดี แต่ช้าไปสักหน่อย แต่ละจานนี่ใช้ระยะเวลานานมากๆเฉลี่ยจานละ 10-15 นาที ซึ่งผมนั่งรอแต่ละจานจนแทบเบื่อเลยครับ ถ้าหากทำอาหารได้เร็วกว่านนี้จะดีมั่กมาก ยิ่งวันนั้นผมไปกันหลายคนด้วย กว่าจะได้ทานครบกันทุกคนก็เกือบ 1 ชั่วโมงเลยครับ แนะนำสำหรับคนที่จะไปทานร้านนี้กันหลายคน ควรจะโทรไปสั่งอาหารก่อนล่วงหน้า เวลาไปถึงร้านแล้วก็จะได้อาหารพอดี หรือเผื่อเวลาไว้สักหน่อยก็ดีนะครับ โดยรวมนี่ประทับเรื่องรสชาติอาหาร ราคาอาจจะแพงไปสักหน่อย แต่การบริการที่รวดเร็วขึ้นและเอาใจใส่ลูกค้ามากกว่านี้ควรปรับปรุงครับ

การประเมินคะแนนในแต่ละด้าน 
ความอร่อยและน่าทาน : 9/10 
ความสะอาดและคุณภาพ : 8/10 
การบริการและเอาใจใส่ลูกค้า : 5/10 
ราคาและความคุ้มค่า : 6/10 
ภาพรวม : 7/10